અને શેફાલી ઊભી થઇ ગઈ અને ભાવાવેશમાં ભેટવા આવતી હોય તેમ નજીક આવી અનંતનો હાથ પકડી તેને દરવાજા તરફ લઇ જતી બોલી:”તને અને તારા સ્વાર્થી પરિવારને હું પસંદ હોઈશ;પણ મને તું બિલકુલ નાપસંદ છે.હું એકલી નથી,તેં મને છોડીને પણ એકલી નહોતી બનાવી અને ભવિષ્યમાં પણ હું ક્યારેય એકલી નથી પડવાની.એકલો તો તું પડી ગયો છે, એકાકીપણું તો તું ભોગવી રહ્યો છે, લોન્લી તો તું થઇ ગયો છે,હું તો……આઈ એમ એન્જોયિંગ માય ઓન્લી…. ઓન્લી ઇન્ડીપેન્ડન્ટ લાઈફ. ત્યારે તું મને પસંદ હતો,પણ અત્યારે તો તું મને બિલકુલ અને નામનો ય પસંદ નથી.તું મને બિલકુલ સો ટકા નાપસંદ છે ટોટલ્લી નાપસંદ છે. હવે તો તું તારા રસ્તે અને હું મારા રસ્તે.તું મને ભારોભાર નાપસંદ છે.બાય બાય…… એન્ડ ગુડ બાય- ફોર એવર !” કહી લગભગ, દ્વાર બહાર, અનંતને ધકેલી દઈ, તેણે દ્વાર બંધ કરતા એક પ્રકારની મન:શાંતિનો ઊંડો,અદ્ભુત અને અદકેરો સંતોષ ભર્યો અનુભવ કર્યો.